CELEX: 62013TN0673
Language: da
Date: 2013-12-09 00:00:00
Title: Sag T-673/13: Sag anlagt den 9. december 2013 — European Coalition to End Animal Experiments mod ECHA

14.4.2014   
            
            
               DA
            
            
               Den Europæiske Unions Tidende
            
            
               C 112/36
            
         Sag anlagt den 9. december 2013 — European Coalition to End Animal Experiments mod ECHA
   (Sag T-673/13)
   2014/C 112/48
   Processprog: engelsk
   
      Parter
   
   
      Sagsøger: European Coalition to End Animal Experiments (London, Det Forenede Kongerige) (ved solicitor D. Thomas)
   
      Sagsøgt: Det Europæiske Kemikalieagentur (ECHA)
   
      Sagsøgerens påstande
   
   
               —
            
            
               Afgørelse truffet den 10. oktober 2013 af Det Europæiske Kemikalieagenturs Klageudvalg i sag A-004-2012 vedrørende punkt 8.7.2 i bilag X til forordning (EF) nr. 1907/2006 (1) (udviklingstoksicitetsundersøgelser på endnu en dyreart) annulleres, for så vidt den vedrører en prænatal udviklingsundersøgelse på endnu en dyreart.
            
         
               —
            
            
               Sagen hjemvises til ECHA med pålæg om, at dette overvejer, om der er behov for at foretage en prænatal udviklingsundersøgelse på registrantens stoffer baseret på resultatet af den første undersøgelse og alle andre relevante foreliggende data.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om, at Klageudvalget med urette har anført, at det kumulative princip i REACH’s bilag om forsøg var ensbetydende med, at en undersøgelse for dette mængdeinterval på endnu en dyreart var et standardkrav i bilag X til forordning (EU) nr. 1907/2006. Sagsøgeren har til støtte for dette anbringende gjort gældende, at:
               
                           —
                        
                        
                           Klageudvalgets begrundelse er en non sequitur. Kravene om forsøg øges nødvendigvis ikke i forbindelse med, at man flytter til et højere mængdeinterval: det kumulative princip er ofte ikke relevant for bestemte effektparametre, og er det ikke for udviklingstoksicitet.
                        
                     
                           —
                        
                        
                           Kolonne 1, punkt 8.7.2. i bilag X kræver udtrykkeligt en undersøgelse af »én dyreart«, ikke to, og det samme gælder for kolonne 1, punkt 8.7.2 i bilag IX.
                        
                     
                           —
                        
                        
                           Klageudvalgets begrundelse tager ikke hensyn til den utvetydige formulering i kolonne 2, punkt 8.7.2 i bilag IX, som fastsætter at, hvorvidt der skal udføres en undersøgelse på endnu en dyreart for mængdeintervallet efter bilag IX eller bilag X, skal afhænge af resultatet af undersøgelsen af den første dyreart og alle andre relevante foreliggende data. Det sker således ikke automatisk.
                        
                     
                           —
                        
                        
                           Klageudvalgets konklusion giver ingen politisk mening, idet den tillægger REACH-lovgiverne en intention om, at behovet for en undersøgelse af endnu en dyreart på et lavere bilagsniveau (bilag IX) afhænger af en videnskabelig vurdering, hvorimod videnskab er irrelevant på et højere bilagsniveau (bilag X).
                        
                     
         
               2.
            
            
               Andet anbringende om, at Klageudvalget med urette har anført, at lovgiver har overført et krav hørende til bilag X — et standardkrav om en udviklingstoksicitetsundersøgelse på endnu en dyreart — til bilag IX. Sagsøgeren har til støtte for dette anbringende gjort gældende, at:
               
                           —
                        
                        
                           Begrundelsen er baseret på en forkert forudsætning: Kolonne 1, punkt 8.7.2 i bilag X foreskriver ikke et standardkrav om undersøgelse på endnu en dyreart (se første anbringende), og det følger heraf, at et sådant krav ikke kan overføres til bilag IX (selv om det antages, at dette i øvrigt var den korrekte fremgangsmåde).
                        
                     
         
               3.
            
            
               Tredje anbringende om, at Klageudvalget med urette har anført, at kravet i kolonne 2, punkt 8.7.2 i bilag IX (for vurdering af behovet for en undersøgelse på endnu en dyreart) ikke kan overføres til bilag X. Sagsøgeren har til støtte for dette anbringende gjort gældende, at:
               
                           —
                        
                        
                           Med den udtrykkelige formulering »eller det næste« er dette præcis, hvad kolonne 2, punkt 8.7.2. i bilag IX udtrykker. Fremgangsmåden i de to bilag er den samme.
                        
                     
         
               4.
            
            
               Fjerde anbringende om, at Klageudvalget med urette har anført, at kun en tilpasning efter kolonne 2, punkt 8.7 i bilag X eller bilag XI kan fjerne behovet for en undersøgelse på endnu en dyreart for mængdeintervallet i bilag X. Sagsøgeren har til støtte for dette anbringende gjort gældende, at:
               
                           —
                        
                        
                           Tilpasning, hvad enten det er under kolonne 2 eller bilag XI bliver kun relevant, hvis der allerede er et krav om undersøgelse under kolonne 1. Efter kolonne 1, punkt 8.7.2 i bilag X er der ikke et krav om udviklingstoksicitetsundersøgelse på endnu en dyreart — indtil og medmindre vurderingen af undersøgelsen på den første dyreart og anden foreliggende dokumentation indikerer et behov for en undersøgelse på endnu en dyreart (jf. ovenfor).
                        
                     
         
      (1)  Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1).